CELEX: 22019D1400
Language: hu
Date: 2019-03-29 00:00:00
Title: Az EGT Vegyes Bizottság 84/2019 határozata (2019. március 29.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2019/1400]

12.9.2019   
               
               
                  HU
               
               
                  Az Európai Unió Hivatalos Lapja
               
               
                  L 235/5
               
            
         AZ EGT VEGYES BIZOTTSÁG 84/2019 HATÁROZATA
         (2019. március 29.)
         az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2019/1400]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztatóról és a 2003/71/EK irányelv hatályon kívül helyezéséről szóló, 2017. június 14-i (EU) 2017/1129 európai parlamenti és tanácsi rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2017/1129 rendelet hatályon kívül helyezi az EGT-megállapodásba foglalt 2003/71/EK európai parlamenti és tanácsi irányelvet (2), amelyet ezért 2019. július 21-i hatállyal el kell hagyni az EGT-megállapodásból.
                  
               
                     (3)
                  
                  
                     Az EGT-megállapodás IX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a következőképpen módosul:
            
                        1.
                     
                     
                        A 29b. pontot (2003/71/EK európai parlamenti és tanácsi irányelv) 2019. július 21-i hatállyal el kell hagyni.
                     
                  
                        2.
                     
                     
                        A szöveg a 29bc. pont ((EU) 2016/301 felhatalmazáson alapuló bizottsági rendelet) után a következővel egészül ki:
                        
                                    „29bd.
                                 
                                 
                                    
                                       32017 R 1129: Az Európai Parlament és a Tanács (EU) 2017/1129 rendelete (2017. június 14.) az értékpapírokra vonatkozó nyilvános ajánlattételkor vagy értékpapíroknak a szabályozott piacra történő bevezetésekor közzéteendő tájékoztatóról és a 2003/71/EK irányelv hatályon kívül helyezéséről (HL L 168., 2017.6.30., 12. o.).
                                 
                              A rendelet rendelkezéseit e megállapodás alkalmazásában a következő kiigazításokkal kell értelmezni:
                        
                                    a)
                                 
                                 
                                    A megállapodás 1. jegyzőkönyvének rendelkezései ellenére és e megállapodás eltérő rendelkezése hiányában a »tagállam(ok)« és a »hatáskörrel rendelkező hatóságok« kifejezések úgy értendők, hogy a rendeletben szereplő jelentésük mellett az EFTA-államokat és azok hatáskörrel rendelkező hatóságait is magukban foglalják.
                                 
                              
                                    b)
                                 
                                 
                                    A rendeletben említett más jogi aktusokra történő hivatkozásokat olyan mértékben és formában kell figyelembe venni, amilyen mértékben és formában a hivatkozott jogi aktusokat a megállapodásba beépítették.
                                 
                              
                                    c)
                                 
                                 
                                    A 9. cikk (3) bekezdésében a szöveg a »2019. július 21-ig« szövegrész után a »vagy a 2019. március 29-i 84/2019 EGT vegyes bizottsági határozat hatálybalépésének napjáig, attól függően, hogy melyik a későbbi időpont« szövegrésszel egészül ki.
                                 
                              
                                    d)
                                 
                                 
                                    A 22. cikk (11) bekezdésében az »uniós jog« szövegrész helyébe az »EGT-megállapodás« szövegrész lép.
                                 
                              
                                    e)
                                 
                                 
                                    A 33. cikk (5) bekezdésének második mondatában a szöveg az »ESMA« szó után a »vagy adott esetben az EFTA Felügyeleti Hatóság« szövegrésszel egészül ki.
                                 
                              
                                    f)
                                 
                                 
                                    A 34. cikk (1) bekezdésében az EFTA-államok tekintetében a szöveg az »ESMA-val« szó után az »és az EFTA Felügyeleti Hatósággal« szövegrésszel egészül ki.
                                 
                              
                                    g)
                                 
                                 
                                    A 35. cikk (2) bekezdésében az »uniós vagy tagállami jogban« szövegrész helyébe az »EGT-megállapodás szerinti jogban« szövegrész lép.
                                 
                              
                                    h)
                                 
                                 
                                    A 37. cikk (3) bekezdésének második mondatában a szöveg az »ESMA« szó után a »vagy adott esetben az EFTA Felügyeleti Hatóság« szövegrésszel egészül ki.
                                 
                              
                                    i)
                                 
                                 
                                    A 38. cikk (2) bekezdésének d) pontjában az »uniós számviteli jogszabályok« szövegrész helyébe az »EGT-megállapodás szerinti számviteli jogszabályok« szövegrész lép.
                                 
                              
                                    j)
                                 
                                 
                                    A 46. cikk (3) bekezdésében a szöveg a »2019. július 21.« szövegrész után a »vagy a 2019. március 29-i 84/2019 EGT vegyes bizottsági határozat hatálybalépésének napja, attól függően, hogy melyik a későbbi időpont« szövegrésszel egészül ki.
                                 
                              
                                    k)
                                 
                                 
                                    A 49. cikk (2), illetve (3) bekezdésében a szöveg a »2019. július 21-től«, illetve »2019. július 21-ig« szövegrész után a »vagy a 2019. március 29-i 84/2019 EGT vegyes bizottsági határozat hatálybalépésének napjától, attól függően, hogy melyik a későbbi időpont«, illetve »vagy a 2019. március 29-i 84/2019 EGT vegyes bizottsági határozat hatálybalépésének napjáig, attól függően, hogy melyik a későbbi időpont« szövegrésszel egészül ki.
                                 
                              
                                    l)
                                 
                                 
                                    A 49. cikk (2) bekezdésében a »2018. július 21-től« és a »2017. július 20-tól« szövegrész a következőképpen értendő: »az EGT Vegyes Bizottság 2019. március 29-i 84/2019 határozatának hatálybalépése napjától«.”
                                 
                              
                  
         
            2. cikk
            Az (EU) 2017/1129 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. március 30-án vagy az azt követő napon lép hatályba, amikor az EGT-megállapodás (*1) 103. cikkének (1) bekezdésében előírt utolsó bejelentést megtették, attól függően, hogy melyik a későbbi időpont.
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. március 29-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 168., 2017.6.30., 12. o.
         
         
            (2)  HL L 345., 2003.12.31., 64. o.
         
         
            (*1)  Alkotmányos követelmények fennállását jelezték.